କୃଷି ବିଧେୟକ ବିଲ ଲୋକସଭାରେ ପାରିତ, ବିରୋଧ କରି ଫଶିଗଲା କଂଗ୍ରେସ! - Odisha Reporter\nନୂଆଦିଲ୍ଲୀଃ ଲୋକସଭାରେ ବିରୋଧ ସତ୍ତ୍ୱେ କୃଷି କ୍ଷେତ୍ର ସହ ଜଡିତ ତିନୋଟି ବିଲ୍ ପାରିତ ହୋଇଛି। କୃଷି ଉପଜ ବିପଣନ ଓ ବାଣିଜ୍ୟ (ପ୍ରୋତ୍ସାହନ ଓ ସୁବିଧାକରଣ) ବିଲ୍, ୨୦୨୦; କୃଷକ (ସଶକ୍ତିକରଣ ଓ ସୁରକ୍ଷା) ମୂଲ୍ୟ ସୁନିଶ୍ଚିତକରଣ ରାଜିନାମା କୃଷି କ୍ଷେତ୍ର ସେବା ବିଲ୍ ୨୦୨୦; ଅତ୍ୟାବଶ୍ୟକ ସାମଗ୍ରୀ (ସଂଶୋଧନ) ୨୦୨୦ ପାରିତ ହୋଇଛି। ଗୁରୁବାର ଦୁଇଟି ବିଲ୍ ପାରିତ ହୋଇଥିଲା, ଶୁକ୍ରବାର ଗୋଟିଏ ବିଲ୍ ପାରିତ ହୋଇଛି। ଜୁନ୍ ତିନିରେ ମୋଦି ସରକାରଙ୍କ କ୍ୟାବିନେଟ୍ ଏହାକୁ ଅନୁମୋଦନ ଦେଇଥିଲା। ଏହି କୃଷି ବିଧେୟକ ଚାଷ କ୍ଷେତ୍ରରେ ଆମୂଳ ଚୂଳ ପରିବର୍ତ୍ତନ ଆଣିବ ବୋଲି ସରକାର କହିଛନ୍ତି। ତେଣେ ରାଜ୍ୟସଭାରେ ଏହି ବିଲକୁ ବିରୋଧ କରିବାକୁ ଏନଡିଏ ବିରୋଧୀ ଦଳକୁ ଏକାଠି ହେବାକୁ ଅପିଲ୍ କରିଛନ୍ତି ଆମ୍ ଆଦମୀ ପାର୍ଟି। ଲୋକସଭାରେ ଏହି ବିଲ୍ ପାରିତ ହେବା ବେଳେ କଂଗ୍ରେସ, ଟିଏମସି ଆଦି ପ୍ରମୁଖ ଦଳ ବିରୋଧ କରିଥିଲେ।\nଯଦିଓ କଂଗ୍ରେସ ଏହି ବିଲକୁ ବିରୋଧ କରୁଛି ହେଲେ କଂଗ୍ରେସର ବହିଷ୍କୃତ ନେତା ସଞ୍ଜୟ ଝାଙ୍କ ଟ୍ୱିଟ୍ କଂଗ୍ରେସକୁ ଅଡୁଆରେ ପକାଇ ଦେଇଛି। ସେ ଟୁଇଟ୍ କରି କହିଛନ୍ତି ଯେ 2019 ଲୋକସଭା ନିର୍ବାଚନରେ   କଂଗ୍ରେସ ନିଜେ ଏପିଏମସି ଆକ୍ଟକୁ ରଦ୍ଦ କରିବାକୁ ପ୍ରତିଶୃତି ଦେଇଥିଲା। କୃଷି ବିଲ୍ ଆଣି କଂଗ୍ରେସର ନିଷ୍ପତ୍ତିକୁ ବିଜେପି କାର୍ଯ୍ୟକାରୀ କରିଛି। ସଞ୍ଜୟ ଝାଙ୍କ ଏହି ଟ୍ଲିଟ୍ ପରେ ସୋଶାଲ ମିଡିଆରେ କଂଗ୍ରେସ ଏହେ ଅଡୁଆରେ ପଡ଼ିଯାଇଛି।\nତେବେ ଏହି ବିଲକୁ ବିରୋଧ କରି କେନ୍ଦ୍ର ମନ୍ତ୍ରୀ ହରସିମରତ କୌର ବାଦଲ ମନ୍ତ୍ରିମଣ୍ଡଳରୁ ଇସ୍ତଫା ଦେଇଛନ୍ତି। ଗତାକାଲି ସେ ଚାରି ପୃଷ୍ଠାରେ ନିଜ ଇସ୍ତଫା ପତ୍ର ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ନିକଟକୁ ପଠାଇଥିଲେ। ଶୁକ୍ରବାର ଏହି ଇସ୍ତଫା ପତ୍ରକୁ ରାଷ୍ଟ୍ରପତି ରାମନାଥ କୋବିନ୍ଦ ଗ୍ରହଣ କରିଛନ୍ତି।\nଖାଲି ଶିରୋମଣି ଅକାଳୀ ଦଳ ନୁହେଁ ହରିଆଣା, ପଞ୍ଜାବ ଆଦି କିଛି ରାଜ୍ୟର ଚାଷୀ ମଧ୍ୟ ସରକାରଙ୍କ ଏହି ବିଧେୟକକୁ ବିରୋଧ କରୁଛନ୍ତି। ସେମାନେ କହିଛନ୍ତି ଯେ ଏହି ବିଧେୟକ ବା ବିଲ୍ ଅର୍ଥ ଚାଷୀଙ୍କ ସମସ୍ୟା ବଢ଼ାଇବ।\nଅନ୍ୟପଟେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି କହିଛନ୍ତି, ଏହି କୃଷି ବିଲ୍ ଦେଶରେ କୃଷିର ସଂସ୍କାର ଆଣିବ। ବିରୋଧୀ କିଛି ବ୍ୟବସାୟୀଙ୍କୁ ଧରି ଚାଷୀଙ୍କୁ ଭ୍ରମିତ କରୁଛନ୍ତି।\nଏପିଏମଆସି ଆଇନ୍ କଣ ଥିଲା ଏବେ କଣ ହେଲା?\nଚାଷୀମାନେ ଏହି ବ୍ୟବସାୟ କରିବା ପାଇଁ କୌଣସି ଟ୍ରେଡ୍ ଲାଇସେନ୍ସ ବାହାର କରିବାର ଆବଶ୍ୟକ ନାହିଁ। ଯେକୌଣସି ବ୍ୟକ୍ତି ପାନ୍ କାର୍ଡ ଦେଖାଇ କମ୍ପାନୀ, ସୁପର ମାର୍କେଟ, ଯେକୌଣସି ସ୍ଥାନରୁ ଯକୌଣସି କୃଷକଙ୍କ ଉତ୍ପାଦ କିଣି ପାରିବେ। ଏମିିତିକି କୃଷିଜାତ ଦ୍ରବ୍ୟ ରାଜ୍ୟ କୃଷି ଉତ୍ପାଦ ବିପଣନ ସମିତି (ଏପିଏମସି) ସର୍ତ୍ତକୁ ହଟାଇ ଦିଆଯାଇଛି। ଅର୍ଥାକ୍ କିଣିଲା ବେଳେ କୌଣସି ଟିକସ ଲାଗୁ ହେବ ନାହିଁ। ଏପିଏମସି ଆକ୍ଟରେ ୧୯୬୫ରେ ତିଆରି ହୋଇଥିଲା।
